ΑΠΟΦΑΣΕΙΣ
Αριθμ. απόφ. 62
Τροποποίηση Κανονισμού Προγράμματος Μεταπτυχιακών Σπουδών (ΠΜΣ) της Ιατρικής Σχο-
λής του Εθνικού και Καποδιστριακού Πανεπιστημίου Αθηνών (ΕΠΚΑ) με τίτλο «Δομικές
Παθήσεις της Καρδιάς. Διάγνωση και Θεραπεία»
(«MSc in Structural Heart Disease. Diagnosis and
Management»).
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141) και ειδικότερα
τα άρθρα 79 έως και 88.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. Την υπό στοιχεία 18137/Ζ1/16-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
4. Τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (Α’ 83).
5. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124).
6. Τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α’ 189), και ιδίως τα άρθρα 14 και 15.
7. Την υπό στοιχεία Φ5/89656/Β3/13-8-2007 υπουργική απόφαση «Εφαρμογή του Συστήματος Μεταφοράς
και Συσσώρευσης Πιστωτικών Μονάδων» (Β’ 1466).
8. Την υπ’ αρ. 1432/20-01-2023 (Β’ 392) απόφαση της
Συγκλήτου του ΕΚΠΑ με την οποία εγκρίθηκε ο Κανονισμός Μεταπτυχιακών και Διδακτορικών Σπουδών του
ΕΚΠΑ.
9. Την υπ’ αρ. 1183/27-06-2022 (Β’ 3683) απόφαση της
Συγκλήτου του ΕΚΠΑ με την οποία ιδρύθηκε το ΠΜΣ «Δομικές Παθήσεις της Καρδιάς. Διάγνωση και Θεραπεία»
της Ιατρικής Σχολής.
10. Την υπ’ αρ. 1184/27-06-2022 (Β’ 3679) απόφαση
της Συγκλήτου του ΕΚΠΑ με την οποία εγκρίθηκε ο Κανονισμός του ΠΜΣ «Δομικές Παθήσεις της Καρδιάς. Διά-
γνωση και Θεραπεία» («MSC in Structural Heart Disease.
Diagnosis and Management») .
11. Το απόσπασμα πρακτικού της Συνέλευσης της Ιατρικής Σχολής του ΕΚΠΑ (συνεδρίαση 31-10-2023).
12. Το απόσπασμα πρακτικού της Συγκλήτου του ΕΚΠΑ
(5η συνεδρία 13-12-2023).
13. Το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού, αποφασίζει:
Την τροποποίηση του Κανονισμού του Προγράμματος
Μεταπτυχιακών Σπουδών της Ιατρικής Σχολής του ΕΚΠΑ
με τίτλο «Δομικές Παθήσεις της Καρδιάς. Διάγνωση και
Θεραπεία» («MSc in Structural Heart Disease. Diagnosis
and Management»), από το ακαδημαϊκό έτος 2023-2024,
σύμφωνα με τις διατάξεις του ν. 4957/2022 και τον Κανονισμό Μεταπτυχιακών και Διδακτορικών Σπουδών του
ΕΚΠΑ, ως ακολούθως:
ΑΡΘΡΟ 1
ΑΝΤΙΚΕΙΜΕΝΟ-ΣΚΟΠΟΣ
1.1 Σκοπός του Π.Μ.Σ. είναι η κατάρτιση μεταπτυχιακών φοιτητών σε θέματα διαγνωστικής προσέγ-
γισης και απεικόνισης των δομικών καρδιοπαθειών,
καθώς και στον τρόπο επεμβατικής αντιμετώπισής
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
5 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 844
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 844/05.02.2024
τους. Παράλληλα σκοπός του προγράμματος είναι
να προάγει την έρευνα στο αντικείμενο των δομικών
καρδιοπαθειών.
Γνωστικό αντικείμενο του Π.Μ.Σ. αποτελεί η διαγνωστική προσέγγιση και η επεμβατική αντιμετώπιση δομι-
κών καρδιοπαθειών.
1.2 Το Π.Μ.Σ. οδηγεί στην απονομή Διπλώματος Μεταπτυχιακών Σπουδών στις «Δομικές Παθήσεις της
Καρδιάς. Διάγνωση και Θεραπεία» μετά την πλήρη και
επιτυχή ολοκλήρωση των σπουδών με βάση το πρόγραμμα σπουδών.
1.3 Ο τίτλος απονέμεται από την Ιατρική Σχολή του
Εθνικού και Καποδιστριακού Πανεπιστημίου Αθηνών.
1.4 Το Π.Μ.Σ. στοχεύει στην παροχή γνώσης στις σύγχρονες εξελίξεις της παθοφυσιολογίας, της διάγνωσης
και απεικόνισης των δομικών καρδιοπαθειών, καθώς και
στις εξελίξεις της τεχνογνωσίας στην επεμβατική αντιμετώπιση των δομικών καρδιοπαθειών. Με το πρόγραμμα
αυτό οι επιστήμονες υγείας θα αναπτύξουν δεξιότητες
που αφορούν όλα τα επίπεδα παροχής υπηρεσιών υγείας
σε ασθενείς με δομικές καρδιοπάθειες.
Στόχος του Π.Μ.Σ. είναι επίσης η δημιουργία επιστημόνων κατάλληλων να συντονίζουν ή/και να συμμετέχουν
σε ομάδες «Καρδιάς» για την καλύτερα συνδυασμένη
αντιμετώπιση, επεμβατική και χειρουργική, των ασθενών
με δομικές καρδιοπάθειες και στην υψηλού επιπέδου
παροχή φροντίδας, με αποτέλεσμα τη μείωση των ημερών νοσηλείας και κατά συνέπεια τη μείωση του κόστους
νοσηλείας.
ΑΡΘΡΟ 2
ΔΟΜΗ ΚΑΙ ΟΡΓΑΝΑ ΤΟΥ ΠΜΣ
Αρμόδια όργανα για τη λειτουργία του Π.Μ.Σ. σύμφωνα με τον ν. 4957/2022 είναι:
2.1 Σε επίπεδο Ιδρύματος αρμόδια όργανα είναι η Επιτροπή Μεταπτυχιακών Σπουδών και η Σύγκλητος.
2.2 Σε επίπεδο Ιατρικής Σχολής του ΕΚΠΑ αρμόδια
όργανα είναι:
2.2.1 Η Συνέλευση της Ιατρικής Σχολής του ΕΚΠΑ. Αρμοδιότητες της Συνέλευσης είναι να:
α) εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα ίδρυσης/τροπο-
ποίησης Π.Μ.Σ., καθώς και την παράταση της διάρκειας
του Π.Μ.Σ.,
β) ορίζει τον/ην Διευθυντή/τρια και τα μέλη της Συντονιστικής Επιτροπής κάθε Π.Μ.Σ. της Ιατρικής Σχολής,
γ) εισηγείται εκπροσώπους για τον ορισμό των Επιτροπών Προγραμμάτων Σπουδών των ΠΜΣ στα οποία
συμμετέχει η Ιατρική Σχολή,
δ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
ε) αναθέτει το διδακτικό έργο μεταξύ των διδασκόντων
του Π.Μ.Σ. και δύναται να αναθέτει επικουρικό διδακτικό
έργο σε Π.Μ.Σ. στους υποψήφιους διδάκτορες της Ιατρικής Σχολής, υπό την επίβλεψη διδάσκοντος του Π.Μ.Σ.
στ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ζ) διαπιστώνει την επιτυχή ολοκλήρωση της φοίτησης
και απονέμει το Δίπλωμα Μεταπτυχιακών Σπουδών,
η) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
θ) αναθέτει σε μεταπτυχιακούς φοιτητές/τριες τη
διεξαγωγή επικουρικού διδακτικού έργου σε προγράμματα σπουδών πρώτου κύκλου σπουδών της Ιατρικής
Σχολής.
ι) ασκεί κάθε άλλη νόμιμη αρμοδιότητα
Με απόφαση της Συνέλευσης της Ιατρικής Σχολής οι
αρμοδιότητες των περ. δ) και στ) δύναται να μεταβιβάζονται στη Σ.Ε. του Π.Μ.Σ.
2.2.2 Η Συντονιστική Επιτροπή (Σ.Ε.)
Η Σ.Ε. αποτελείται από τον/την Διευθυντή/ντρια του
Π.Μ.Σ. και τέσσερα (4) μέλη Δ.Ε.Π. της Ιατρικής Σχολής
και ομότιμους καθηγητές/τριες, που έχουν συναφές
γνωστικό αντικείμενο με αυτό του Π.Μ.Σ. και αναλαμβάνουν διδακτικό έργο στο Π.Μ.Σ. Τα μέλη της Σ.Ε. κα-
θορίζονται με απόφαση της Συνέλευσης της Ιατρικής
Σχολής. Η Σ.Ε. είναι αρμόδια για την παρακολούθηση
και τον συντονισμό της λειτουργίας του προγράμματος
και ιδίως:
α) καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους, και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση της Ιατρικής Σχολής,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον κανονισμό μεταπτυχιακών και διδακτορικών σπουδών του ΕΚΠΑ,
ε) εισηγείται προς τη Συνέλευση της Ιατρικής Σχολής
την κατανομή του διδακτικού έργου, καθώς και την ανάθεση διδακτικού έργου,
στ) εισηγείται προς τη Συνέλευση της Ιατρικής Σχολής
την πρόσκληση Επισκεπτών Καθηγητών για την κάλυψη
διδακτικών αναγκών του Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση της Ιατρικής Σχολής,
η) εισηγείται προς τη Συνέλευση της Ιατρικής Σχολής
την ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
2.2.3 Ο/Η Διευθυντής/τρια του Π.Μ.Σ.
Ο/Η Διευθυντής/τρια του Π.Μ.Σ. προέρχεται από τα
μέλη Δ.Ε.Π. της Ιατρικής Σχολής κατά προτεραιότητα
βαθμίδας καθηγητή ή αναπληρωτή καθηγητή και ορίζεται με απόφαση της
Συνέλευσης της Ιατρικής Σχολής για διετή θητεία, με
δυνατότητα ανανέωσης χωρίς περιορισμό.
Ο/Η Διευθυντής/τρια του Π.Μ.Σ. έχει τις ακόλουθες
αρμοδιότητες:
α) προεδρεύει της Σ.Ε, συντάσσει την ημερήσια διάταξη και συγκαλεί τις συνεδριάσεις της,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 844/05.02.2024
β) εισηγείται τα θέματα που αφορούν στην οργάνωση και τη λειτουργία του Π.Μ.Σ. προς τη Συνέλευση της
Ιατρικής Σχολής,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος/η του προγράμματος και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Ο/Η Διευθυντής/τρια του Π.Μ.Σ., καθώς και τα μέλη
της Σ.Ε. δεν δικαιούνται αμοιβής ή οιασδήποτε αποζημίωσης για την εκτέλεση των αρμοδιοτήτων που τους
ανατίθενται και σχετίζεται με την εκτέλεση των καθηκόντων τους.
2.3 Γραμματειακή υποστήριξη Π.Μ.Σ.
α) Η Γραμματεία της Ιατρικής Σχολής είναι αρμόδια για
τη γραμματειακή και διοικητική υποστήριξη του Π.Μ.Σ.
β) Το Π.Μ.Σ. έχει ιδίους πόρους και μπορεί να προσλαμβάνει, σύμφωνα με την ισχύουσα νομοθεσία, εξω-
τερικούς συνεργάτες για τη γραμματειακή και διοικητική
υποστήριξη, οι οποίοι και πάλι βρίσκονται υπό την επιστασία της Γραμματείας της Ιατρικής Σχολής.
ΑΡΘΡΟ 3
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ
3.1 Στο Π.Μ.Σ. γίνονται δεκτοί πτυχιούχοι ΑΕΙ των Τμημάτων Ιατρικής, Νοσηλευτικής Ακτινολογίας και Ακτι-
νοθεραπείας, καθώς και όλων των συναφών Τμημάτων
επιστημών υγείας της ημεδαπής ή ομοταγών, αναγνωρισμένων από τον ΔΟΑΤΑΠ, ιδρυμάτων της αλλοδαπής,
καθώς και απόφοιτοι άλλων Τμημάτων ΑΕΙ της ημεδαπής
ή ομοταγών, αναγνωρισμένων της αλλοδαπής.
3.2 Ο ανώτατος αριθμός των εισακτέων φοιτητών στο
Πρόγραμμα Μεταπτυχιακών Σπουδών ορίζεται σε σαράντα δύο (42).
Το Π.Μ.Σ. «Δομικές Παθήσεις της Καρδιάς. Διάγνωση
και Θεραπεία» θα δέχεται σαράντα δυο (42) φοιτητές ανά
ακαδημαϊκό έτος και προγραμματίζεται να απασχολεί
σαράντα (40) συνολικά διδάσκοντες, από την Ιατρική
Σχολή του ΕΚΠΑ. Αυτό αντιστοιχεί σε έναν (1) διδάσκοντα ανά φοιτητή.
Σημειώνεται ότι ο μέγιστος αριθμός μεταπτυχιακών
φοιτητών στα Π.Μ.Σ. της Ιατρικής Σχολής είναι περίπου
3.200 ανά έτος σε σχέση και με τον αριθμό των περίπου
2.160 προπτυχιακών φοιτητών ανά έτος και των 572 διδασκόντων της Ιατρικής Σχολής του ΕΚΠΑ.
3.3 Επιπλέον του αριθμού εισακτέων γίνεται δεκτό ένα
(1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π. κατ’
έτος, εφόσον το έργο που επιτελεί στο Ίδρυμα είναι συναφές με το γνωστικό αντικείμενο του Π.Μ.Σ.
3.4 Οι υπότροφοι του ΙΚΥ, οι αλλοδαποί υπότροφοι του
ελληνικού κράτους, για το ίδιο ή συναφές γνωστικό αντικείμενο με αυτό του Π.Μ.Σ., εισάγονται χωρίς εξετάσεις.
ΑΡΘΡΟ 4
ΤΡΟΠΟΣ ΕΙΣΑΓΩΓΗΣ
4.1 Η επιλογή των φοιτητών γίνεται σύμφωνα με την
ισχύουσα νομοθεσία και τις προβλέψεις του παρόντος
Κανονισμού.
4.2 Κάθε Μάϊο, με απόφαση της Συνέλευσης της Ιατρικής Σχολής του Ε.Κ.Π.Α, δημοσιεύεται και αναρτάται στην
ιστοσελίδα του ΠΜΣ και του Ιδρύματος προκήρυξη για
την εισαγωγή μεταπτυχιακών φοιτητών στο Π.Μ.Σ. Οι
σχετικές αιτήσεις μαζί με τα απαραίτητα δικαιολογητικά
κατατίθενται στη Γραμματεία του Π.Μ.Σ., σε προθεσμία
που ορίζεται κατά την προκήρυξη και μπορεί να παραταθεί με απόφαση της Συνέλευσης της Ιατρικής Σχολής.
4.3 Η Συνέλευση της Ιατρικής Σχολής αναθέτει στη Σ.Ε.
τη διαδικασία επιλογής των εισακτέων.
4.4 Απαραίτητα δικαιολογητικά είναι:
- Αίτηση Συμμετοχής.
- Βιογραφικό σημείωμα.
- Αντίγραφο πτυχίου ή βεβαίωση περάτωσης σπουδών.
- Αναγνώριση ακαδημαϊκού τίτλου σπουδών της αλλοδαπής.
- Δημοσιεύσεις σε περιοδικά με κριτές, εάν υπάρχουν.
- Αποδεικτικά επαγγελματικής ή ερευνητικής δραστηριότητας, εάν υπάρχουν.
- Φωτοτυπία δύο όψεων της αστυνομικής ταυτότητας.
- Δύο συστατικές επιστολές.
- Γνώση της αγγλικής γλώσσας (επιπέδου Β2).
4.5 Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρι-
σης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
Η Συνέλευση της Ιατρικής Σχολής ορίζει επιτροπή αρμόδια να διαπιστώσει εάν ένα ίδρυμα της αλλοδαπής ή
ένας τύπος τίτλου ιδρύματος της αλλοδαπής είναι αναγνωρισμένα.
Προκειμένου να αναγνωριστεί ένας τίτλος σπουδών
πρέπει το ίδρυμα που απονέμει τους τίτλους να συμπεριλαμβάνεται στον κατάλογο των αλλοδαπών ιδρυμάτων,
που τηρεί και επικαιροποιεί ο Δ.Ο.Α.Τ.Α.Π.,
Αν το ίδρυμα της αλλοδαπής ανήκει στον κατάλογο
ιδρυμάτων του άρθρου 307 του ν. 4957/2022, τότε ο
υποψήφιος υποχρεούται να προσκομίσει βεβαίωση τόπου σπουδών, η οποία εκδίδεται και αποστέλλεται από
το πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι.
4.6 Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
- Ο βαθμός του πτυχίου σε ποσοστό 10%
- Η εξειδίκευση στην Καρδιολογία, Ακτινολογία, Σημειολογία, σε ποσοστό 20%
- Η σχέση της ερευνητικής ή επαγγελματικής δραστηριότητας του υποψηφίου με το γνωστικό αντικείμενο σε
ποσοστό 20%
- Η συνάφεια του πτυχίου ΑΕΙ και των γνώσεων του
υποψηφίου με το γνωστικό αντικείμενο σε ποσοστό 20%
- Η βαθμολογία από τη συνέντευξη σε ποσοστό 30%
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 844/05.02.2024
4.7 Με βάση τα συνολικά κριτήρια, η ΣΕ καταρτίζει
τον πίνακα αξιολόγησης των φοιτητών και τον καταθέτει
προς έγκριση στη Συνέλευση της Ιατρικής Σχολής.
Οι επιτυχόντες θα πρέπει να εγγραφούν στη Γραμματεία του ΠΜΣ εντός τριάντα (30) ημερών από την από-
φαση της Συνέλευσης της Ιατρικής Σχολής.
Σε περίπτωση ισοβαθμίας, γίνονται δεκτοί οι ισοβαθμήσαντες ως υπεράριθμοι σε ποσοστό που δεν υπερβαί-
νει το 10% του ανωτέρου αριθμού εισακτέων.
Σε περίπτωση μη εγγραφής ενός ή περισσοτέρων φοιτητών, θα κληθούν αν υπάρχουν, οι επιλαχόντες, με βάση
τη σειρά τους στον εγκεκριμένο αξιολογικό πίνακα, να
εγγραφούν στο Πρόγραμμα.
ΑΡΘΡΟ 5
ΔΙΑΡΚΕΙΑ ΦΟΙΤΗΣΗΣ
5.1 Η χρονική διάρκεια φοίτησης στο ΠΜΣ που οδηγεί
στη λήψη Διπλώματος Μεταπτυχιακών Σπουδών (ΔΜΣ)
ορίζεται σε τέσσερα (4) ακαδημαϊκά εξάμηνα, στα οποία
περιλαμβάνεται και ο χρόνος εκπόνησης διπλωματικής
εργασίας.
5.2 Υπάρχει δυνατότητα παράτασης, έπειτα από αιτιολογημένη αίτηση του φοιτητή και έγκριση από τη
Συνέλευση της Ιατρικής Σχολής. Η παράταση δεν υπερβαίνει τα δύο εξάμηνα. Έτσι, ο ανώτατος επιτρεπόμενος
χρόνος ολοκλήρωσης των σπουδών, ορίζεται στα έξι (6)
ακαδημαϊκά εξάμηνα.
5.3 Οι φοιτητές/τριες που δεν έχουν υπερβεί το ανώτατο όριο φοίτησης, έπειτα από αιτιολογημένη αίτησή
τους προς τη Συνέλευση της Ιατρικής Σχολής, δύνανται
να διακόψουν τη φοίτησή τους για χρονική περίοδο
που δεν υπερβαίνει τα δύο (2) συνεχόμενα εξάμηνα.
Αναστολή φοίτησης χορηγείται για σοβαρούς λόγους
(στρατιωτική θητεία, ασθένεια, λοχεία, απουσία στο
εξωτερικό κ.ά.).
Η αίτηση πρέπει να είναι αιτιολογημένη και να συνοδεύεται από όλα τα σχετικά δικαιολογητικά αρμόδιων
δημόσιων αρχών ή οργανισμών, από τα οποία αποδεικνύονται οι λόγοι αναστολής φοίτησης. Η φοιτητική
ιδιότητα αναστέλλεται κατά τον χρόνο διακοπής της
φοίτησης και δεν επιτρέπεται η συμμετοχή σε καμία
εκπαιδευτική διαδικασία. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής/τρια υποχρεούται να
επανεγγραφεί στο πρόγραμμα για να συνεχίσει τις σπουδές
του/της με τα δικαιώματα και τις υποχρεώσεις του/της ενεργού φοιτητή/τριας. Οι φοιτητές/τριες δύνανται με αίτησή
τους να διακόψουν την αναστολή φοίτησης και να επιστρέψουν στο Πρόγραμμα μόνο στην περίπτωση που έχουν
αιτηθεί αναστολή φοίτησης για δύο συνεχόμενα ακαδημαϊκά εξάμηνα. Η αίτηση διακοπής της αναστολής φοίτησης
πρέπει να κατατίθεται το αργότερο δύο εβδομάδες πριν
από την έναρξη του δεύτερου εξαμήνου της αναστολής.
5.4 Η διάρκεια αναστολής ή παράτασης του χρόνου
φοίτησης συζητείται και εγκρίνεται κατά περίπτωση
από τη Σ.Ε., η οποία και εισηγείται στη Συνέλευση της
Ιατρικής Σχολής.
ΑΡΘΡΟ 6
ΠΡΟΓΡΑΜΜΑ ΣΠΟΥΔΩΝ
6.1 Το ΠΜΣ ξεκινά το χειμερινό εξάμηνο εκάστου ακαδημαϊκού έτους. Σε περίπτωση αδυναμίας έναρξης στο
χειμερινό εξάμηνο, δύναται να μεταφερθεί στο εαρινό,
με απόφαση της Συνέλευσης της Ιατρικής Σχολής.
6.2 Για την απόκτηση ΔΜΣ απαιτούνται συνολικά εκατόν είκοσι (120) πιστωτικές μονάδες (ECTS).
6.3 Η γλώσσα διδασκαλίας είναι η ελληνική και κατά
περίπτωση η αγγλική (π.χ. πρόσκληση ξένων ομιλητών),
ενώ η γλώσσα συγγραφής της μεταπτυχιακής διπλωματικής εργασίας είναι η ελληνική ή η αγγλική.
6.4 Κατά τη διάρκεια των σπουδών, οι μεταπτυχιακοί
φοιτητές υποχρεούνται σε: α) παρακολούθηση και επιτυχή εξέταση μεταπτυχιακών μαθημάτων, β) πρακτική
εκπαίδευση σε Εξωτερικά Ιατρεία, στο Αιμοδυναμικό
Εργαστήριο, στη Μονάδα Εμφραγμάτων και σε Μονάδες
Συναφείς με το Αντικείμενο του ΠΜΣ και γ) σε εκπόνηση
μεταπτυχιακής διπλωματικής εργασίας, η οποία μπορεί
να είναι εργασία ανασκόπησης ή ερευνητική.
6.5 Η εκπόνηση της διπλωματικής εργασίας πραγματοποιείται στο 4ο εξάμηνο σπουδών και πιστώνεται με
τριάντα (30) ECTS.
6.6 Η διδασκαλία των μαθημάτων γίνεται διά ζώσης ή
εξ αποστάσεως, σύμφωνα με την κείμενη νομοθεσία και
όσα ορίζονται στο άρθρο 7 του παρόντος κανονισμού.
6.7 Το ενδεικτικό πρόγραμμα των μαθημάτων διαμορφώνεται ως εξής:
Α’ Εξάμηνο
Μαθήματα Υποχρεωτικά
Διδ. ώρες/εβδ.
ΕCTS
Μεθοδολογία Έρευνας - Συγγραφή Επιστημονικής Εργασίας
Βιοστατιστική
Φυσιολογία - Παθοφυσιολογία Δομικών Νοσημάτων Καρδιάς. Διαγνωστική
Προσέγγιση
ΥπερηχοκαρδιογραφικήΠροσέγγιση Δομικών Καρδιοπαθειών
Αρχές Επεμβατικής Καρδιολογίας
Σύνολο
Β’ Εξάμηνο
Μαθήματα Υποχρεωτικά
Διδ. ώρες/εβδ.
ECTS
Αρχές Χειρουργικής Αντιμετώπισης Δομικών Καρδιοπαθειών
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 844/05.02.2024
Άλλες Απεικονιστικές Τεχνικές στις Δομικές Καρδιοπάθειες
Δομικές Καρδιοπάθειες ΑορτικήςΒαλβίδας. Επεμβατική Αντιμετώπιση Ι
Φαρμακευτική ΠροσέγγισηΔομικών Καρδιοπαθειών
Μαθήματα Επιλογής
Ακτινοπροστασία*
Βιοηθική*
Σύνολο
Γ’ Εξάμηνο
Μαθήματα Υποχρεωτικά
Διδ. ώρες/εβδ.
ECTS
Δομικές Καρδιοπάθειες ΑορτικήςΒαλβίδας. Επεμβατική Αντιμετώπιση ΙΙ
Δομικές Καρδιοπάθειες Μιτροειδούς και Τριγλώχινας Βαλβίδας.
Επεμβατική Αντιμετώπιση
Άλλες Δομικές Καρδιοπάθειες
Υβριδική Αντιμετώπιση Δομικών Καρδιοπαθειών
Μαθήματα Επιλογής
Δομικές Καρδιοπάθειες σε Παιδιά*
Η Περιεπεμβατική Προσέγγιση στους Ασθενείς με Δομική Καρδιοπάθεια*
Σύνολο
Δ’Εξάμηνο
ECTS
Πρακτική Άσκηση
Εκπόνηση μεταπτυχιακής διπλωματικής εργασίας
Σύνολο
6.8 Περιεχόμενο/Περιγραφή μαθημάτων
Τα μαθήματα των εξαμήνων διακρίνονται σε θεωρητικά, πρακτικά και στη διπλωματική εργασία.
Τα μαθήματα των Α’, Β’ και Γ’ εξαμήνων είναι θεωρητικά
και γίνονται δύο φορές την εβδομάδα και διεξάγονται
από τις 15:00 έως τις 19:00 στη Γ’ Καρδιολογική Κλινική του ΓΝΑ ΣΩΤΗΡΙΑ (αμφιθέατρο) και στην αίθουσα
σεμιναρίων του Εργαστηρίου Βιολογικής Χημείας της
Ιατρικής Σχολής, στο Γουδί.
Πρακτική εκπαίδευση θα γίνεται στην Γ’ Καρδιολογική
Κλινική του ΓΝΑ ΣΩΤΗΡΙΑ, στο Αιμοδυναμικό Εργαστήριο της Γ’ Πανεπιστημιακής Καρδιολογικής Κλινικής, το
εργαστήριο Ηλεκτροφυσιολογίας της Γ’ Πανεπιστημιακής Καρδιολογικής Κλινικής, τη μονάδα εμφραγμάτων
της Γ’ Πανεπιστημιακής Καρδιολογικής Κλινικής και το
εργαστήριο Υπερήχων της Γ’ Πανεπιστημιακής Καρδιολογικής Κλινικής.
Συνοπτική Περιγραφή Μαθημάτων
- Α’ εξάμηνο
I. Μεθοδολογία Έρευνας- συγγραφή επιστημονικής
εργασίας: Στο μάθημα αυτό θα διδάσκονται οι αρχές της
έρευνας, τα είδη των διαφορετικών ερευνητικών εργασιών με τα πλεονεκτήματα και τα μειονεκτήματα. Οι αρχές
σωστής ερευνητικής μεθοδολογίας ανάλογα με το υπό
διερεύνηση ρώτημα. Επίσης θα διδάσκεται ο τρόπος οργάνωσης και συγγραφής μίας επιστημονικής εργασίας.
II. Βιοστατιστική: Στο μάθημα αυτό θα διδάσκονται οι
αρχές της βιοστατιστικής και ο τρόπος επεξεργασίας των
δεδομένων με σκοπό οι φοιτητές να μπορούν να κατανοούν τους στατιστικούς όρους δημοσιευμένων εργασιών
αλλά και να μπορούν να πραγματοποιήσουν στατιστική
ανάλυση σε δικά τους δεδομένα.
III. Φυσιολογία -Παθοφυσιολογία Δομικών Νοσημάτων
Καρδιάς. Διαγνωστική προσέγγιση: Στο μάθημα αυτό
θα διδάσκεται η φυσιολογία της καρδιακής λειτουργίας
και στο πως αυτή επηρεάζεται σε περιπτώσεις δομικών
νοσημάτων της καρδιάς όπως στην περίπτωση του ανοιχτού ωοειδούς τμήματος, της μεσοκολπικής και μεσο-
κοιλιακής επικοινωνίας, της στένωσης και ανεπάρκειας
βαλβίδων, του ανοιχτού βοτάλειου πόρου κ.α. IV. Υπερηχοκαρδιογραφική προσέγγιση δομικών καρδιοπαθειών:
Ο τρόπος ανάδειξης και μελέτης των δομικών καρδιοπαθειών με την υπερηχοκαρδιογραφική απεικόνιση θα
διδάσκεται στο μάθημα αυτό. Επίσης θα διδάσκονται
οι ειδικές και νεότερες διαγνωστικές υπερηχογραφικές
τεχνικές που χρειάζονται για τη μελέτη των δομικών
καρδιοπαθειών. Οι φοιτητές θα έχουν την ευκαιρία να
εκπαιδεύονται σε πρακτικό επίπεδο σε εργαστήρια υπερήχων. V. Αρχές επεμβατικής καρδιολογίας: Στο μάθημα
αυτό θα διδάσκονται οι βασικές διαγνωστικές και θεραπευτικές αρχές της επεμβατικής καρδιολογίας που
αφορούν το δεξιό και αριστερό καρδιακό καθετηριασμό, τις μετρήσεις αιμοδυναμικών παραμέτρων και στη
στεφανιογραφία
-Β’ εξάμηνο
I. Αρχές Χειρουργικής αντιμετώπισης Δομικών καρδιοπαθειών: Στο μάθημα αυτό θα διδάσκονται οι ενδείξεις
χειρουργικής αντιμετώπισης των δομικών καρδιοπαθειών και ο τρόπος χειρουργικής προσέγγισης με τα ανα-
μενόμενα αποτελέσματα ανάλογα με την περίπτωση.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 844/05.02.2024
II. Άλλες απεικονιστικές τεχνικές στις δομικές καρδιοπάθειες: Στο μάθημα αυτό θα διδάσκονται οι αρχές
νεότερων απεικονιστικών τεχνικών όπως η αξονική
τομογραφία και η μαγνητική απεικόνιση της καρδιάς
καθώς και ο τρόπος απεικόνισης στις δομικές παθήσεις
της καρδιάς.
III. Δομικές Καρδιοπάθειες Αορτικής Βαλβίδας. Επεμβατική Αντιμετώπιση Ι: Στο μάθημα θα διδάσκονται οι
ενδείξεις διακαθετηριακής προσπέλασης των παθήσεων
της αορτικής βαλβίδας, οι οδοί προσπέλασης, τα πλεονεκτήματα και μειονεκτήματα των διακαθετηριακών
επεμβάσεων της αορτικής βαλβίδας σε σχέση με τις χειρουργικές τεχνικές. Πρακτική άσκηση των φοιτητών θα
γίνεται στο αιμοδυναμικό εργαστήριο.
IV. Φαρμακευτική προσέγγιση δομικών καρδιοπαθειών: Στο μάθημα αυτό θα διδάσκονται οι φαρμακευτικές
επιλογές για τη θεραπεία ασθενών με δομικές καρδιοπάθειες πριν από οποιαδήποτε επέμβαση, διεπεμβατικά,
άμεσα μετεπεμβατικά και κατά τη φάση της μακροχρόνιας μετεπεμβατικής παρακολούθησης.
V. Ακτινοπροστασία: Στο μάθημα αυτό θα διδάσκονται οι αρχές έκθεσης στην ακτινοβολία Χ, οι δράσεις
της σε κυτταρικό επίπεδο και στο ανθρώπινο σώμα και
οι σωστές πρακτικές ακτινοπροστασίας. VI. Βιοηθική:
Στο μάθημα αυτό θα γίνεται λεπτομερής ανάπτυξη των
αρχών της βιοηθικής που σχετίζονται με την έρευνα τόσο
σε ανθρώπους όσο και σε πειραματικά μοντέλα κυρίως
ζωικά
- Γ’ εξάμηνο
I. Δομικές Καρδιοπάθειες Αορτικής Βαλβίδας. Επεμβατική Αντιμετώπιση ΙΙ: Στο μάθημα αυτό θα διδάσκονται οι
τεχνικές προσπέλασης και τοποθέτησης των διαφόρων
συστημάτων βιοπροσθετικών βαλβίδων για διακαθετηριακή τοποθέτηση.
II. Δομικές Καρδιοπάθειες Μιτροειδούς και Τριγλώχινας Βαλβίδας. Επεμβατική αντιμετώπιση: Στο μάθημα
αυτό θα διδάσκονται οι ενδείξεις και οι νεότερες τεχνικές αντιμετώπισης των παθήσεων της μιτροειδούς και
τριγλωχίνας βαλβίδας.
III. Άλλες δομικές καρδιοπάθειες: Στο μάθημα αυτό
θα διδάσκονται οι αρχές προσέγγισης και αντιμετώπισης δομικών καρδιοπαθειών όπως το ανοιχτό ωοειδές
τρήμα, η μεσοκολπική και μεσοκοιλιακή επικοινωνία, ο
ανοιχτός βοτάλειος πόρος, η στένωση της πνευμονικής
βαλβίδας και η αντιμετώπιση παραβαλβιδκής ανεπάρκειας.
IV. Υβριδική Αντιμετώπιση δομικών καρδιοπαθειών:
Στο μάθημα αυτό θα διδάσκονται οι τρόποι προσέγγισης
των πλέον δύσκολων περιπτώσεων που δεν μπορούν να
αντιμετωπιστούν αποτελεσματικά είτε μόνο χειρουργικά
είτε μόνο διακαθετηριακά (όπως η τοποθέτηση βιοπροσθετικής βαλβίδας διακορυφαία όταν δεν υπάρχει άλλη
οδός προσπέλασης, η συνδυασμένη χειρουργική αντιμετώπιση επαναγγείωσης των στεφανιαίων και ελάχιστα
επεμβατικών τεχνικών διόρθωσης βαλβιδικών παθήσεων κ.α.)
V. Δομικές καρδιοπάθειες σε παιδιά: Στο μάθημα αυτό
θα διδάσκεται ο τρόπος διάγνωσης και αντιμετώπισης
(θεραπευτικής, χειρουργικής και επεμβατικής) των δομικών παθήσεων στα παιδιά όπου προεξάρχουν οι συγ-
γενείς καρδιοπάθειες.
VI. Η Περιεπεμβατική προσέγγιση στους ασθενείς με
δομική καρδιοπάθεια: Στο μάθημα αυτό θα διδάσκεται
η περιεπεμβατική προσέγγιση τους ασθενούς ανάλογα
με τις ενδείξεις, ο κατάλληλος σχεδιασμός/πλάνο της
επεμβατικής διαδικασίας και η επιλογή των κατάλληλων
υλικών.
- Δ’ εξάμηνο
I. Πρακτική Άσκηση - Οι φοιτητές του ΠΜΣ θα ασκούνται στα αντίστοιχα εργαστήρια (Αιμοδυναμικό, Ηλε-
κτροφυσιολογικό, Υπερήχων, Μονάδα Εμφραγμάτων)
της Γ’ Πανεπιστημιακής Καρδιολογικής Κλινικής ανάλογα
με την εξειδίκευσή τους ώστε να αποκτήσουν πρακτικές
ικανότητες και δεξιότητες στο αντικείμενο των δομικών
καρδιοπαθειών αλλά και να ασχοληθούν με ερευνητικά
αντικείμενα στο πεδίο των δομικών νόσων της καρδιάς
με σκοπό την εκπόνηση υψηλού επιπέδου έρευνας την
αύξηση των γνώσεων, καθώς και την εκπόνηση υψηλής
ποιότητας διπλωματικών και διδακτορικών διατριβών.
ΑΡΘΡΟ 7
ΕΞ ΑΠΟΣΤΑΣΕΩΣ ΕΚΠΑΙΔΕΥΣΗ
Η οργάνωση της εκπαιδευτικής διαδικασίας του Π.Μ.Σ.
δύναται να πραγματοποιείται και με τη χρήση μεθόδων
σύγχρονης εξ αποστάσεως εκπαίδευσης.
Η οργάνωση μαθημάτων και λοιπών εκπαιδευτικών
δραστηριοτήτων με τη χρήση μεθόδων σύγχρονης
εξ αποστάσεως εκπαίδευσης αφορά σε μαθήματα και
εκπαιδευτικές δραστηριότητες που από τη φύση τους
δύνανται να υποστηριχθούν με τη χρήση μεθόδων εξ
αποστάσεως εκπαίδευσης και δεν εμπεριέχουν πρακτική, εργαστηριακή ή κλινική εξάσκηση των φοιτητών/
τριών, που για τη διεξαγωγή τους απαιτείται η συμμετοχή
των φοιτητών/τριών με φυσική παρουσία.
Υπεύθυνη για την υποστήριξη της εξ αποστάσεως
εκπαιδευτικής διαδικασίας, όπως και για τα ζητήματα
σχετικά με την προστασία των προσωπικών δεδομένων
είναι η Μονάδα Ψηφιακής Διακυβέρνησης του ΕΚΠΑ.
Το ΕΚΠΑ τηρεί ηλεκτρονική πλατφόρμα προσβάσιμη
και σε άτομα με αναπηρία, μέσω της οποίας παρέχονται
υπηρεσίες ασύγχρονης εξ αποστάσεως εκπαίδευσης.
Στην ηλεκτρονική πλατφόρμα δύναται να αναρτάται
εκπαιδευτικό υλικό ανά μάθημα, το οποίο δύναται να
περιλαμβάνει σημειώσεις, παρουσιάσεις, ασκήσεις, ενδεικτικές λύσεις αυτών, καθώς και βιντεοσκοπημένες
διαλέξεις, εφόσον τηρείται η κείμενη νομοθεσία περί
προστασίας προσωπικών δεδομένων. Το πάσης φύσεως
εκπαιδευτικό υλικό παρέχεται αποκλειστικά για εκπαιδευτική χρήση των φοιτητών και προστατεύεται από
τον ν. 2121/1993 (Α’ 25), εφόσον πληρούνται οι σχετικές
προϋποθέσεις.
ΑΡΘΡΟ 8
ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ ΜΕΤΑΠΤΥΧΙΑΚΩΝ
ΦΟΙΤΗΤΩΝ
8.1 Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 844/05.02.2024
χιστον δεκατρείς (13) εβδομάδες διδασκαλίας και τρεις
(3) εβδομάδες εξετάσεων. Τα μαθήματα του χειμερινού
και εαρινού εξαμήνου εξετάζονται επαναληπτικώς κατά
την περίοδο του Σεπτεμβρίου.
8.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η
ώρα αναπλήρωσης αναρτώνται στην ιστοσελίδα του
Π.Μ.Σ.
8.3 Η παρακολούθηση των μαθημάτων/εργαστηρίων
κ.λπ. είναι υποχρεωτική. Ένας μεταπτυχιακός φοιτητής/
τρια θεωρείται ότι έχει παρακολουθήσει κάποιο μάθημα
(και επομένως έχει δικαίωμα συμμετοχής στις εξετάσεις)
μόνο αν έχει παρακολουθήσει τουλάχιστον το 80% των
ωρών του μαθήματος. Σε αντίθετη περίπτωση, ο μεταπτυχιακός φοιτητής/τρια υποχρεούται να παρακολου-
θήσει εκ νέου το μάθημα κατά το επόμενο ακαδημαϊκό
έτος. Σε περίπτωση που το ποσοστό απουσιών φοιτητή/
τρια ξεπερνά το 20% στο σύνολο των μαθημάτων, τίθεται
θέμα διαγραφής του. Το εν λόγω θέμα εξετάζεται από
τη Σ.Ε., η οποία γνωμοδοτεί σχετικά στη Συνέλευση της
Ιατρικής Σχολής του ΕΚΠΑ.
8.4 Η αξιολόγηση των μεταπτυχιακών φοιτητών/
τριών και η επίδοσή τους στα μαθήματα που υποχρεούνται να παρακολουθήσουν στο πλαίσιο του Π.Μ.Σ.
πραγματοποιείται στο τέλος κάθε εξαμήνου με γραπτές
ή προφορικές εξετάσεις ή με εκπόνηση εργασιών καθ’
όλη τη διάρκεια του εξαμήνου ή και να στηριχθεί σε
ενδιάμεσες εξετάσεις προόδου, γραπτές εργασίες, εργαστηριακές ή κλινικές ασκήσεις ή και να εφαρμόσει
συνδυασμό όλων των παραπάνω. Ο τρόπος αξιολόγησης ορίζεται από τον/ην διδάσκοντα/ουσα του κάθε
μαθήματος. Κατά τη διεξαγωγή γραπτών ή προφορικών
εξετάσεων, ως μεθόδων αξιολόγησης, εξασφαλίζεται
υποχρεωτικά το αδιάβλητο της διαδικασίας. Η βαθμολόγηση γίνεται στην κλίμακα 1-10. Τα αποτελέσματα
των εξετάσεων ανακοινώνονται από τον διδάσκοντα
και αποστέλλονται στη Γραμματεία του ΠΜΣ και της
Ιατρικής Σχολής μέσα σε τέσσερις (4) εβδομάδες το αργότερο από την εξέταση του μαθήματος. Σε περίπτωση
που κατ’ επανάληψη σημειώνεται υπέρβαση του ανωτέρω ορίου από διδάσκοντα/ουσα, ο/η Διευθυντής/
ντρια του Π.Μ.Σ. ενημερώνει σχετικά τη Συνέλευση της
Ιατρικής Σχολής του ΕΚΠΑ.
8.5 Το ποσοστό συμμετοχής των εργαστηριακών
ασκήσεων, εργασιών και σεμιναρίων στον τελικό βαθμό του κάθε μαθήματος καθορίζεται για κάθε μάθημα
ξεχωριστά, έπειτα από εισήγηση του/ης διδάσκοντα/
ουσας κάθε μαθήματος και αναγράφεται στον Οδηγό
Σπουδών του Π.Μ.Σ.
8.6 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
να εφαρμόζονται εναλλακτικές μέθοδοι αξιολόγησης,
όπως η διεξαγωγή γραπτών ή προφορικών εξετάσεων
με τη χρήση ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της
αξιολόγησης.
8.7 Η αξιολόγηση των φοιτητών/τριών των προγραμμάτων σπουδών δεύτερου κύκλου που οργανώνονται
με μεθόδους εξ αποστάσεως εκπαίδευσης δύναται να
πραγματοποιείται με εξ αποστάσεως εξετάσεις, υπό την
προϋπόθεση ότι εξασφαλίζεται το αδιάβλητο της διαδικασίας της αξιολόγησης.
8.8 Στις περιπτώσεις ασθένειας ή ανάρρωσης από βαριά ασθένεια συνιστάται ο/η διδάσκων/ουσα να διευκο-
λύνει, με όποιον τρόπο θεωρεί ο/η ίδιος/α πρόσφορο,
τον/την φοιτητή/τρια (π.χ. προφορική εξ αποστάσεως
εξέταση). Κατά τις προφορικές εξετάσεις ο/η διδάσκων/
ουσα εξασφαλίζει ότι δεν θα παρευρίσκεται μόνος του/
της με τον/την εξεταζόμενο/η φοιτητή/τρια.
8.9 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει. Ωστόσο το
εργαστήριο ή η άσκηση που βαθμολογείται αυτοτελώς,
κατοχυρώνεται και δεν επαναλαμβάνεται, εφόσον η παρακολούθηση αυτών κρίθηκε επιτυχής.
8.10 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου διδάσκοντα/
ουσας και απόφαση της Συνέλευσης της Ιατρικής Σχολής.
8.11 Αν ο φοιτητής/τρια αποτύχει περισσότερες από
τρεις (3) φορές στο ίδιο μάθημα, ακολουθείται η διαδικασία που ορίζει η ισχύουσα νομοθεσία.
8.12 Τα γραπτά φυλάσσονται υποχρεωτικά και με επιμέλεια του υπεύθυνου του μαθήματος για δύο (2) χρόνια.
Μετά την πάροδο του χρόνου αυτού τα γραπτά παύουν
να έχουν ισχύ και με ευθύνη της Συνέλευσης της Ιατρικής
Σχολής συντάσσεται σχετικό πρακτικό και καταστρέφονται - εκτός αν εκκρεμεί σχετική ποινική, πειθαρχική ή
οποιαδήποτε άλλη διοικητική διαδικασία.
8.13 Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μά-
θημα στο πρόγραμμα σπουδών και η οποία εκφράζεται
με τον αριθμό των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος
αποτελεί ταυτόχρονα και τον συντελεστή βαρύτητας
αυτού του μαθήματος. Για τον υπολογισμό του βαθμού
του τίτλου σπουδών πολλαπλασιάζεται ο βαθμός κάθε
μαθήματος με τον αντίστοιχο αριθμό των πιστωτικών
μονάδων (του μαθήματος) και το συνολικό άθροισμα
των επιμέρους γινομένων διαιρείται με το σύνολο των
πιστωτικών μονάδων που απαιτούνται για την απόκτηση του τίτλου. Ο υπολογισμός αυτός εκφράζεται με τον
ακόλουθο μαθηματικό τύπο:
/ɇɅɀ
όπου:
Ν = αριθμός μαθημάτων που απαιτούνται για τη λήψη
του αντίστοιχου τίτλου σπουδών
ΒΜκ = βαθμός του μαθήματος κ
ΠΜκ = πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του
αντίστοιχου τίτλου σπουδών
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των υποχρεωτικών μαθημάτων
και να εκπονήσει μεταπτυχιακή διπλωματική εργασία,
συγκεντρώνοντας έτσι εκατόν είκοσι (120) ECTS.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 844/05.02.2024
ΑΡΘΡΟ 9
ΕΚΠΟΝΗΣΗ ΜΕΤΑΠΤΥΧΙΑΚΗΣ ΔΙΠΛΩΜΑΤΙΚΗΣ
ΕΡΓΑΣΙΑΣ
9.1 Η ανάθεση μεταπτυχιακής διπλωματικής εργασίας
(Μ.Δ.Ε.) γίνεται μετά την παρακολούθηση όλων των μαθημάτων του προγράμματος σπουδών και την επιτυχή
εξέταση σε αυτά.
9.2 Η Μ.Δ.Ε. πρέπει να είναι ατομική, πρωτότυπη, να
έχει ερευνητικό χαρακτήρα και να συντάσσεται σύμφωνα με τις οδηγίες συγγραφής που είναι αναρτημένες στην
ιστοσελίδα του Π.Μ.Σ.
9.3 Ύστερα από αίτηση του/της υποψηφίου/ας στην
οποία αναγράφεται ο προτεινόμενος τίτλος της διπλωματικής εργασίας, ο/η επιβλέπων/ουσα και επισυνάπτεται
περίληψη της προτεινόμενης εργασίας, η Συντονιστική Επιτροπή ορίζει τον/την επιβλέποντα/ουσα αυτής
και συγκροτεί την τριμελή εξεταστική επιτροπή για την
έγκριση της εργασίας, ένα από τα μέλη της οποίας είναι και ο/η επιβλέπων/ουσα. Η γλώσσα συγγραφής της
μεταπτυχιακής διπλωματικής εργασίας μπορεί να είναι
η ελληνική ή η αγγλική και ορίζεται μαζί με τον ορισμό
του θέματος.
9.4 Ο τίτλος της εργασίας μπορεί να οριστικοποιηθεί
κατόπιν αίτησης του/ης φοιτητή/τριας και σύμφωνης
γνώμης του/ης επιβλέποντος/ουσας προς τη Συντονιστική Επιτροπή του ΠΜΣ. Στην αίτηση πρέπει να υπάρχει
και συνοπτική δικαιολόγηση της αλλαγής.
9.5 Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της τριμελούς εξεταστικής
επιτροπής.
9.6 Ο/Η επιβλέπων/ουσα και τα μέλη της τριμελούς
εξεταστικής επιτροπής της μεταπτυχιακής διπλωματικής
εργασίας ορίζονται από τις κατωτέρω κατηγορίες που
έχουν αναλάβει διδακτικό έργο στο Π.Μ.Σ.:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή άλλων Τμημάτων του Ε.Κ.Π.Α., ή άλλου Ανώτατου Εκπαιδευτικού Ιδρύματος (Α.Ε.Ι.), ή Ανώτατου Στρατι-
ωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους,
β) ομότιμοι Καθηγητές ή αφυπηρετήσαντα μέλη Δ.Ε.Π.
της Ιατρικής Σχολής ή άλλων Τμημάτων του Ε.Κ.Π.Α., ή
άλλου Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση της Συνέλευσης της Ιατρικής Σχολής δύναται να ανατίθεται η επίβλεψη διπλωματικών εργασιών
και σε μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π. της Ιατρικής
Σχολής, που δεν έχουν αναλάβει διδακτικό έργο στο
Π.Μ.Σ.
9.7 Οι μεταπτυχιακές διπλωματικές εργασίες, εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο "ΠΕΡΓΑΜΟΣ",
σύμφωνα με τις αποφάσεις της Συγκλήτου του Ε.Κ.Π.Α.
9.8 Εφόσον η Μ.Δ.Ε. περιέχει πρωτότυπα αποτελέσματα μη δημοσιευμένα, δύναται, κατόπιν αιτήσεως του/της
επιβλέποντος/ουσας, η οποία συνυπογράφεται από τον/
την μεταπτυχιακό φοιτητή/τρια, να δημοσιευθούν στην
ιστοσελίδα μόνο οι περιλήψεις και το πλήρες κείμενο να
δημοσιευθεί αργότερα.
ΑΡΘΡΟ 10
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ
10.1 Οι μεταπτυχιακοί/ές φοιτητές/τριες έχουν όλα τα
δικαιώματα και τις παροχές που προβλέπονται για τους/τις
φοιτητές/τριες του πρώτου κύκλου σπουδών, έως και τη
λήξη τυχόν χορηγηθείσας παράτασης φοίτησης, πλην του
δικαιώματος παροχής δωρεάν διδακτικών συγγραμμάτων.
10.2 Το Ίδρυμα εξασφαλίζει στους/ις φοιτητές/τριες
με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη
διδασκαλία (https://access.uoa.gr).
10.3 Το Γραφείο Διασύνδεσης του Ε.Κ.Π.Α. παρέχει
συμβουλευτική υποστήριξη φοιτητών/τριών σε θέματα
σπουδών και επαγγελματικής αποκατάστασης (https://
www.career.uoa.gr/ypiresies/).
10.4 Οι μεταπτυχιακοί/ές φοιτητές/τριες καλούνται να
συμμετέχουν και να παρακολουθούν σεμινάρια ερευνητικών ομάδων, συζητήσεις βιβλιογραφικής ενημέρωσης,
επισκέψεις εργαστηρίων, συνέδρια/ημερίδες με γνωστικό αντικείμενο συναφές με αυτό του Π.Μ.Σ., και διαλέξεις
ή άλλες επιστημονικές εκδηλώσεις του Π.Μ.Σ. κ.α.
10.5 Η Συνέλευση της Ιατρικής Σχολής, μετά την εισήγηση της Συντονιστικής Επιτροπής, δύναται να αποφα-
σίσει τη διαγραφή μεταπτυχιακών φοιτητών/τριών εάν:
- υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα όσα ορίζονται στον παρόντα κανονισμό,
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά όργανα,
- δεν καταβάλλουν το προβλεπόμενο τέλος φοίτησης,
- υποβάλλουν αίτηση διαγραφής οι ίδιοι οι μεταπτυχιακοί φοιτητές.
10.6 Σε περίπτωση που μεταπτυχιακός φοιτητής/τρια
διαγραφεί από το Π.Μ.Σ., μπορεί να αιτηθεί χορήγηση
βεβαίωσης για τα μαθήματα στα οποία έχει εξεταστεί
επιτυχώς.
10.7 Οι φοιτητές/τριες μπορούν να συμμετέχουν σε
διεθνή προγράμματα ανταλλαγής φοιτητών/τριών,
όπως το πρόγραμμα ERASMUS+ ή CIVIS, κατά την κείμενη νομοθεσία. Στην περίπτωση αυτή, ο μέγιστος αριθ-
μός ECTS που μπορούν να αναγνωρίσουν είναι τριάντα
(30). Η δυνατότητα αυτή παρέχεται μετά το Α’εξάμηνο
σπουδών τους. Οι φοιτητές/τριες θα πρέπει να κάνουν
αίτηση προς τη Σ.Ε. και να ακολουθήσουν τους όρους
του προγράμματος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 844/05.02.2024
Το Π.Μ.Σ. μπορούν να το παρακολουθήσουν και φοιτητές/τριες από διεθνή προγράμματα ανταλλαγής φοι-
τητών/τριών, όπως το πρόγραμμα ERASMUS+, σύμφωνα
με τις συναφθείσες συνεργασίες.
10.8 Οι μεταπτυχιακοί/ές φοιτητές/τριες του Ε.Κ.Π.Α.,
δύναται να εγγραφούν σε Π.Μ.Σ. του ιδίου ή άλλων Α.Ε.Ι.
της ημεδαπής ή της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας σύμ-
φωνα με την ισχύουσα νομοθεσία.
10.9 Είναι δυνατή η παράλληλη φοίτηση σε προπτυχιακό πρόγραμμα σπουδών και σε μεταπτυχιακό πρόγραμ-
μα σπουδών, με την προϋπόθεση ότι ο/η υποψήφιος/ια
φοιτητής/τρια παρακολουθεί προπτυχιακό 2ου πτυχίου,
ή σε δύο (2) Προγράμματα Μεταπτυχιακών Σπουδών του
ίδιου ή άλλου Τμήματος, του ίδιου ή άλλου Α.Ε.Ι.
10.10 Στο τέλος κάθε εξαμήνου πραγματοποιείται
αξιολόγηση κάθε μαθήματος και κάθε διδάσκοντος/
ουσας από τους/ις μεταπτυχιακούς φοιτητές/τριες (βλ.
άρθρο 16).
10.11 Οι μεταπτυχιακοί φοιτητές μπορούν να αιτηθούν
την έκδοση παραρτήματος διπλώματος στην ελληνική
και την αγγλική γλώσσα.
10.12 Για τη συμμετοχή τους στο Π.Μ.Σ. «Δομικές
Παθήσεις της Καρδιάς. Διάγνωση και Θεραπεία» οι μεταπτυχιακοί φοιτητές καταβάλλουν τέλη φοίτησης που
ανέρχονται στο ποσό των επτακοσίων πενήντα ευρώ
(750 €) ανά εξάμηνο. Η καταβολή του τέλους γίνεται στην
αρχή κάθε ακαδημαϊκού έτους.
ΑΡΘΡΟ 11
ΑΠΑΛΛΑΓΗ ΔΙΔΑΚΤΡΩΝ
11.1 Απαλλάσσονται από τα τέλη φοίτησης, οι φοιτητές/τριες Π.Μ.Σ., που πληρούν τα οικονομικά ή κοινω-
νικά κριτήρια και τις προϋποθέσεις αριστείας κατά τον
πρώτο κύκλο σπουδών, σύμφωνα με την ισχύουσα νομοθεσία. Η απαλλαγή αυτή παρέχεται για τη συμμετοχή
σε ένα μόνο Π.Μ.Σ. Σε κάθε περίπτωση, οι απαλλασσόμενοι/ες φοιτητές/τριες δεν ξεπερνούν το ποσοστό
του τριάντα τοις εκατό (30%) του συνολικού αριθμού
των φοιτητών/τριων που εισάγονται στο Π.Μ.Σ. ανά
ακαδημαϊκό έτος.
11.2 Η αίτηση για απαλλαγή από τα τέλη φοίτησης
υποβάλλεται μετά την ολοκλήρωση της διαδικασίας
επιλογής των φοιτητών/τριών των Π.Μ.Σ. Η οικονομική κατάσταση υποψηφίου/ας σε καμία περίπτωση δεν
αποτελεί λόγο μη επιλογής σε Π.Μ.Σ.
11.3 Δεν δικαιούνται απαλλαγή όσοι λαμβάνουν υποτροφία από άλλη πηγή, ούτε οι πολίτες χωρών εκτός Ε.Ε.
11.4 Η εξέταση των κριτηρίων περί απαλλαγής από τα
τέλη φοίτησης πραγματοποιείται από τη Συνέλευση της
Ιατρικής Σχολής και εκδίδεται αιτιολογημένη απόφαση
περί αποδοχής ή απόρριψης της αίτησης.
11.5 Εφόσον η ισχύουσα νομοθεσία θέτει ηλικιακό
κριτήριο, συνιστάται, για λόγους χρηστής διοίκησης και
ίσης μεταχείρισης, ως ημερομηνία γέννησης των φοιτητών/τριών να θεωρείται η 31η Δεκεμβρίου του έτους
γέννησης.
11.6 Τα μέλη των κατηγοριών Ε.Ε.Π., Ε.ΔΙ.Π., Ε.Τ.Ε.Π.,
που γίνονται δεκτοί ως υπεράριθμοι σύμφωνα με τη
διάταξη της παρ. 3.3 του άρθρου 3 του παρόντος κανονισμού, απαλλάσσονται από την καταβολή διδάκτρων.
11.7 Σε περίπτωση που φοιτούν ταυτόχρονα σε Π.Μ.Σ.
του Ιδρύματος μέλη της ίδιας οικογένειας μέχρι β’ βαθμού συγγένειας εξ αίματος ή εξ αγχιστείας υπάρχει η
δυνατότητα να παρέχεται μείωση στα καταβαλλόμενα
τέλη φοίτησης κατά 50%.
ΑΡΘΡΟ 12
ΥΠΟΔΟΜΗ ΚΑΙ ΧΡΗΜΑΤΟΔΟΤΗΣΗ ΤΟΥ ΠΜΣ
12.1 Για την εύρυθμη λειτουργία του Π.Μ.Σ. θα διατεθούν αίθουσες διδασκαλίας και σεμιναρίων, αμφιθέατρα
εξοπλισμένα με οπτικοακουστικά μέσα και εργαστήρια
της Ιατρικής Σχολής του ΕΚΠΑ. Πιο συγκεκριμένα, τα θεωρητικά μαθήματα γίνονται στη Γ’ Καρδιολογική Κλινική
του Γ.Ν.Α. ΣΩΤΗΡΙΑ (αμφιθέατρο). Πρακτική εκπαίδευση
θα γίνεται στην Γ’ Καρδιολογική Κλινική του Γ.Ν.Α. ΣΩΤΗΡΙΑ και στα σχετικά τμήματα εργαστήρια της Γ’ Πανεπι-
στημιακής Καρδιολογικής Κλινικής (Αιμοδυναμικό, Ηλεκτροφυσιολογικό, Υπερήχων, Μονάδα Εμφραγμάτων)
και σε Τμήματα - Μονάδες με συνάφεια με το γνωστικό
αντικείμενο του Π.Μ.Σ.
12.2 Η διοικητική και γραμματειακή υποστήριξη του
Π.Μ.Σ. γίνεται από τη Γραμματεία της Ιατρικής Σχολής
ΕΚΠΑ.
12.3 Η χρηματοδότηση του Π.Μ.Σ. μπορεί να προέρχεται από:
α) τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.),
στ) τον κρατικό προϋπολογισμό ή το πρόγραμμα δημοσίων επενδύσεων και
ζ) κάθε άλλη νόμιμη πηγή.
12.4 Η καταβολή των τελών φοίτησης, πραγματοποιείται
από τον ίδιο τον/την φοιτητή/τρια ή από τρίτο φυσικό ή νομικό πρόσωπο για λογαριασμό του/της φοιτητή/τριας, εφό-
σον αυτό προβλέπεται στην απόφαση ίδρυσης του Π.Μ.Σ..
12.5 Η διαχείριση των πόρων του Π.Μ.Σ. του Α.Ε.Ι.,
πραγματοποιείται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) του Ε.Κ.Π.Α..
12.6 Οι πόροι του Π.Μ.Σ. κατανέμονται ως εξής:
α) ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό
συμπεριλαμβάνεται το ποσοστό παρακράτησης υπέρ
του Ε.Λ.Κ.Ε. για την οικονομική διαχείριση των Π.Μ.Σ..
Όταν τα έσοδα του Π.Μ.Σ. προέρχονται από δωρεές,
χορηγίες και πάσης φύσεως οικονομικές ενισχύσεις,
κληροδοτήματα, ή πόρους από ερευνητικά έργα ή
προγράμματα, πραγματοποιείται η παρακράτηση υπέρ
Ε.Λ.Κ.Ε που ισχύει για τα έσοδα από αντίστοιχες πηγές
χρηματοδότησης.
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ..
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 844/05.02.2024
ΑΡΘΡΟ 13
ΑΝΑΘΕΣΗ ΔΙΔΑΣΚΑΛΙΑΣ/ΔΙΔΑΣΚΟΝΤΕΣ ΣΤΟ
Π.Μ.Σ.
13.1 Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, κατόπιν απόφασης
της Συνέλευσης της Ιατρικής Σχολής στις ακόλουθες κατηγορίες διδασκόντων:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού
Τεχνικού Εργαστηριακού Προσωπικού (Ε.Τ.Ε.Π.) της
Ιατρικής Σχολής ή άλλων Τμημάτων του ΕΚΠΑ ή άλλου
Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.),
με πρόσθετη απασχόληση πέραν των νόμιμων υποχρεώσεών τους,
β) ομότιμους καθηγητές/τριες ή αφυπηρετήσαντα
μέλη Δ.Ε.Π. της Ιατρικής Σχολής ή άλλων Τμημάτων του
ΕΚΠΑ ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
13.2 Όλες οι κατηγορίες διδασκόντων/ουσών δύνανται να αμείβονται αποκλειστικά από τους πόρους του
Π.Μ.Σ. Δεν επιτρέπεται η καταβολή αμοιβής ή άλλης παροχής από τον κρατικό προϋπολογισμό ή το πρόγραμμα
δημοσίων επενδύσεων. Με απόφαση της Συνέλευσης
της Ιατρικής Σχολής, καθορίζεται το ύψος της αμοιβής
κάθε διδάσκοντος/ουσας. Ειδικώς οι διδάσκοντες/ουσες
που έχουν την ιδιότητα μέλους Δ.Ε.Π. δύνανται να αμείβονται επιπρόσθετα για έργο που προσφέρουν προς
το Π.Μ.Σ., εφόσον εκπληρώνουν τις ελάχιστες εκ του
νόμου υποχρεώσεις τους, όπως ορίζονται στην παρ. 2
του άρθρου 155 του ν. 4957/2022. Το τελευταίο εδάφιο
εφαρμόζεται αναλογικά και για τα μέλη Ε.Ε.Π., Ε.ΔΙ.Π. και
Ε.Τ.ΕΠ., εφόσον εκπληρώνουν τις ελάχιστες εκ του νόμου
υποχρεώσεις τους.
13.3 Με απόφαση της Συνέλευσης της Ιατρικής Σχολής
δύναται να ανατίθεται επικουρικό διδακτικό έργο στους
υποψήφιους διδάκτορες της Ιατρικής Σχολής, υπό την
επίβλεψη διδάσκοντος/ουσας του Π.Μ.Σ.
13.4 Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης της Ιατρικής
Σχολής, κατόπιν εισήγησης της Συντονιστικής Επιτροπής
του Π.Μ.Σ.
Οι αποφάσεις της Συνέλευσης της Ιατρικής Σχολής
για την κατανομή του διδακτικού έργου περιλαμβάνουν
υποχρεωτικά τα ακόλουθα στοιχεία:
α) το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο.
13.5 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους
τόσο για το χειμερινό όσο και για το εαρινό εξάμηνο. Σε
περίπτωση που η κατανομή του διδακτικού έργου δεν
μπορεί να πραγματοποιηθεί ταυτόχρονα και για τα δύο
ακαδημαϊκά εξάμηνα, η απόφαση θα λαμβάνεται πριν
από την έναρξη του κάθε ακαδημαϊκού εξαμήνου. Με
αιτιολογημένη απόφαση της Συνέλευσης της Ιατρικής
Σχολής η ανάθεση διδακτικού έργου δύναται να τροποποιείται κατά τη διάρκεια του ακαδημαϊκού έτους.
13.6 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
ΑΡΘΡΟ 14
ΑΠΟΝΟΜΗ ΔΙΠΛΩΜΑΤΟΣ ΜΕΤΑΠΤΥΧΙΑΚΩΝ
ΣΠΟΥΔΩΝ
14.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ., καθώς και την επιτυχή ολοκλήρωση
της μεταπτυχιακής διπλωματικής εργασίας. Η Συνέλευση
της Ιατρικής Σχολής διαπιστώνει την ολοκλήρωση των
σπουδών προκειμένου να χορηγηθεί το Δίπλωμα Μεταπτυχιακών Σπουδών (Δ.Μ.Σ.).
14.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
14.3 Το Δ.Μ.Σ. πιστοποιεί την επιτυχή αποπεράτωση
των σπουδών και αναγράφει βαθμό, με ακρίβεια δύο
δεκαδικών ψηφίων, κατά την ακόλουθη κλίμακα: Άριστα
(8,5 έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπεριλαμβανομένου).
14.4 Ο τύπος του Δ.Μ.Σ. ανά είδος Π.Μ.Σ. είναι κοινός για όλα τα Τμήματα και τις Σχολές του Ε.Κ.Π.Α. και
περιλαμβάνεται στον κανονισμό Μεταπτυχιακών και
Διδακτορικών Σπουδών του Ιδρύματος.
14.5 Στο πλαίσιο του Π.Μ.Σ. απονέμεται Δίπλωμα
Μεταπτυχιακών Σπουδών στο «Δομικές Παθήσεις της
Καρδιάς. Διάγνωση και Θεραπεία».
ΑΡΘΡΟ 15
ΟΡΚΩΜΟΣΙΑ
15.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου τίτ-
λου του διπλώματος. Η καθομολόγηση γίνεται στο πλαίΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 844/05.02.2024
σιο της Συνέλευσης της Ιατρικής Σχολής και σε χώρο της
Ιατρικής Σχολής, παρουσία του/ης Διευθυντή/ντριας του
Π.Μ.Σ., του Προέδρου της Ιατρικής Σχολής, του Κοσμήτορα της Σχολής Επιστημών Υγείας ή του/της Αναπληρωτή/
τριας του/της και, κατά τις δυνατότητες, ενδεχομένως
εκπροσώπου του Πρυτάνεως.
15.2 Αίτημα για τελετή ορκωμοσίας μεταπτυχιακών
φοιτητών/τριών στη Μεγάλη Αίθουσα Τελετών του Κεντρικού κτηρίου εξετάζεται κατά περίπτωση από τον
Πρύτανη, βάσει εκτίμησης των εκάστοτε δυνατοτήτων
και του αριθμού των ορκιζόμενων που θα δηλώνεται από
τη Γραμματεία του Π.Μ.Σ. στη Διεύθυνση Εκπαίδευσης
και Έρευνας.
15.3 Οι μεταπτυχιακοί/ες φοιτητές/τριες, που έχουν
ολοκληρώσει επιτυχώς το Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό,
λόγοι υγείας κ.λπ.), μπορούν να αιτηθούν στη Γραμματεία
της Ιατρικής Σχολής εξαίρεση από την υποχρέωση καθομολόγησης. Η εξαίρεση από την υποχρέωση καθομολό-
γησης εγκρίνεται από τον Πρόεδρο της Ιατρικής Σχολής
και τον Αντιπρύτανη Ακαδημαϊκών, Διεθνών Υποθέσεων
και Εξωστρέφειας.
ΑΡΘΡΟ 16
ΑΞΙΟΛΟΓΗΣΗ Π.Μ.Σ.
16.1 Αξιολόγηση από την Εθνική Αρχή Ανώτατης Εκπαίδευσης
Το Π.Μ.Σ. αξιολογείται στο πλαίσιο της περιοδικής αξιολόγησης/πιστοποίησης της Ιατρικής Σχολής που διορ-
γανώνεται από την Εθνική Αρχή Ανώτατης Εκπαίδευσης
(ΕΘ.Α.Α.Ε.). Στο πλαίσιο αυτό αξιολογείται η συνολική αποτίμηση του έργου που επιτελέστηκε από κάθε Π.Μ.Σ., ο
βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής του
στην έρευνα, η εσωτερική αξιολόγησή του από τους μεταπτυχιακούς φοιτητές/τριες, η σκοπιμότητα παράτασης
της λειτουργίας του, καθώς και λοιπά στοιχεία σχετικά με
την ποιότητα του έργου που παράγεται και τη συμβολή
του στην εθνική στρατηγική για την ανώτατη εκπαίδευση.
Αν το Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
16.2 Εσωτερική αξιολόγηση
Η εσωτερική αξιολόγηση των ΠΜΣ πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Στη διαδικασία της εσωτερικής αξιολόγησης συμμετέχουν όλοι οι εμπλεκόμενοι
στην υλοποίηση των ενεργειών και των δράσεων του
ΠΜΣ και πιο συγκεκριμένα, οι φοιτητές/τριες, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του ΠΜΣ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτερι-
κό Σύστημα Διασφάλισης Ποιότητας του Ιδρύματος, τις
οδηγίες και τα πρότυπα της ΕΘΑΑΕ.
Η εσωτερική αξιολόγηση των ΠΜΣ περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεων του.
Αναλυτικότερα αξιολογούνται:
α) το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του ΠΜΣ, έτσι ώστε να εξασφαλίζεται ο σύγχρονος χαρακτήρας του ΠΜΣ,
β) ο φόρτος εργασίας των μαθημάτων, καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του ΠΜΣ.
Τα αποτελέσματα της αξιολόγησης κοινοποιούνται
στη ΣΕ, εξετάζονται και αποβλέπουν στη βιωσιμότητα
του Προγράμματος, το υψηλό επίπεδο σπουδών, τη
βελτίωση των παροχών του και την αποδοτικότητα των
διδασκόντων του.
ΑΡΘΡΟ 17
ΧΡΟΝΙΚΗ ΔΙΑΡΚΕΙΑ ΛΕΙΤΟΥΡΓΙΑΣ ΤΟΥ Π.Μ.Σ.
Το Π.Μ.Σ. θα λειτουργήσει μέχρι το ακαδημαϊκό έτος
2028-2029, εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με ισχύουσα
νομοθεσία.
ΑΡΘΡΟ 18
ΜΕΤΑΒΑΤΙΚΕΣ ΔΙΑΤΑΞΕΙΣ
Οι ήδη εγγεγραμμένοι/ες φοιτητές/τριες ολοκληρώνουν τις σπουδές τους σύμφωνα με τον παρόντα κα-
νονισμό.
Για όσα θέματα δεν ορίζονται στην ισχύουσα νομοθεσία, στον κανονισμό Μεταπτυχιακών και Διδακτορικών
Σπουδών Ε.Κ.Π.Α. ή στον παρόντα κανονισμό, αρμόδια
να αποφασίσουν είναι τα όργανα του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 25 Ιανουαρίου 2024
Ο Πρύτανης
ΓΕΡΑΣΙΜΟΣ ΣΙΑΣΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 844/05.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200844.pdf | Tokens: 51821]